open-index/open-wikipedia-markdown huggingface dataset:
EM i fotball for kvinner 2005 kvalifisering klasse B

Kvalifiseringen til første kategori (tidligere klasse A) ble arrangert mellom 20. august 2005 og 31. august 2006. Vinneren av gruppespillet skulle spille kvalifisering, men ettersom nivåinndelingen ble fjernet etter denne kvalifiseringen, medførte det at samtlige lag ble klare for kvalifisering til EM i 2009.

## Gruppespill
Gruppen hadde skiftet navn fra «klasse B» til «andre kategori». På grunn av utvidelsen etter kvalifiseringen til klasse A, var det bare tre grupper, ikke fire.

### Gruppe 5

### Gruppe 6

 Wales trakk seg fra kvalifiseringene.

### Gruppe 7

## Kvalifiseringskamper
 Irland,
 Belarus og 
 Østerrike 
hadde kvalifisert seg til kvalifiseringsspill, men  UEFA valgte å droppe nivåinndelingen. UEFA skiftet deretter mening ettersom stadig flere lag meldte seg på. De tre vinnerne og
 Hellas, som beste toer, rykket opp. Resten av lagene ble i andre kategori.
Fylkesvei 6618

**Fylkesvei 6618 (Fv6618)** går mellom Kregnes og Rosmelen i Melhus kommune.

Før Trøndelag fylke ble opprettet 1. januar 2018 hadde veien betegnelsen Fylkesvei 743 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Kjell Kolden

**Kjell Steinar Kolden** (født 27. september 1913, død 16. februar 2007) var en norsk matematiker.

Kolden vokste opp på Jessheim, og tok eksamen artium på Oslo katedralskole i 1933. I 1935 tok han hovedfag i matematikk, i tillegg til bifag i mekanikk, astonomi og fysikk, ved Universitetet i Oslo. Han arbeidet deretter som lærer ved Kristelig Gymnasium. Under annen verdenskrig deltok han i kampene mot den tyske invasjonsstyrken, og ble arrestert av okkupasjonsmakten tre ganger. Fra 1943 satt han på Grini.

Etter krigen arbeidet Kolden ved Kristiansand katedralskole, før han i 1960 ble universitetslektor ved Universitetet i Bergen. I 1946 giftet han seg med Inga Lilly Bigge fra Falkenberg i Sverige. De fikk seks barn, Ved siden av matematikken hadde også Kolden faglige interesser innenfor meteorologi, astrofysikk, elementærpartikkelfysikk og limnologi. Han var også svært språkinteressert, og lærte seg bl.a. gresk og hebraisk

Kolden fikk Kongens fortjenstmedalje i gull i 1984.

## Publikasjoner (utvalg)
* Kolden, Kjell. «Continued fractions and linear substitutions», *Arch. Math. Naturvid.* 50 (1949)
* Kolden, Kjell. «Supplement til pensum i Adler: Modern geometry». Universitetet i Bergen, Matematisk institutt. (1963)
* Kolden, Kjell. «En identitet og dens geometriske fortolkning». *Nordisk matematisk tidskrift.* (1967)
* Kolden, Kjell. «On the Prime Divisors of Homogenous Polynomials which decompose into Linear Factors in a Normal Field». *Comptes rendus du Douzième Congrès des Mathématiciens Scandinaves tenu à Lund 10-15 août 1953. (Beregninger utgitt ved den Skandinaviske Matematikerkongress i Lund 10-15 august 1953)*
* Kolden, Kjell. «Om bruken av vektorer og matriser i den projektive plangeometri». *Særtrykk Nordisk matematisk tidsskrift, Bind 12.* (Oslo 1964)
* Kolden, Kjell. «Litt om kovariantene til en kubisk form». *Særtrykk Nordisk matematisk tidsskrift, Bind 14.* (Oslo 1966)
* Kolden, Kjell. «Pascals setning bevist ved hjelp av fixpunkter». *Nordisk Matematisk Tidsskrift. Årgang 31, Hefte 2.* (1983)
* Kolden, Kjell and Münster Strøm, Kaare. «Bathygraphy of Fyresvatn». *Særtrykk av Norsk Geografisk Tidsskrift, Bind VII, Hefte 5-8.* (1939)

## Referanser
Kurer (andre betydninger)

**Kurer** kan referere til

*Kurer, en person som transporterer diplomatisk post.
*Kurer (radioprogram) et program om medier på NRK P2.
*Radioapparatet Kurér.
*FK Kurér, fotballklubb fra Oslo
***Budbil**
Tredje Baruk

**Tredje Baruk** eller *Den greske Baruks apokalypse* er et visjonært, jødisk pseudepigrafisk tekst som er antatt skrevet etter 130 e.Kr., kanskje så sent som tidlig på 200-tallet e.Kr. Skriftet forteller om Jerusalems fall for romerne i 70 e.Kr. Det er en pseudepigrafi, tilskrevet Baruk ben Neria, en skriver for den bibelske profeten Jeremia, men teksten utgjør ikke en del av de bibelske tekstene, verken for jødene eller de kristne. Teksten er bevart i enkelte greske manuskripter, og også i noen få på gammelkirkeslavisk.

Som Andre Baruk beskriver denne gresk apokalyptiske teksten Jerusalems tilstand etter å ha blitt herjet av babylonske Nebukadnesar II i 587 f.Kr. og diskuterer hvordan jødedommen kan overleve når tempelet i Jerusalem ikke lenger eksisterer. Teksten er innrammet som en mystisk visjon gitt til Baruk. Som i Andre Baruk blir det argumentert at tempelet er blitt bevart i himmelen og er presentert som helt funksjonelt og betjent av engler. Det er derfor ikke behov for at tempelet blir gjenreist på jorden. Denne tredje boken til Baruk stiller spørsmålet hvorfor Gud lar gode mennesker få lidelser og svarer med en visjon om etterlivet hvor syndere og rettskafne får deres rettmessige straff og belønning. I løpet av visjonen blir Baruk vist forskjellige himler, der er han vitne til avstraffelse av de som bygde «stridens tårn mot Gud», kanskje en hentydning til Babels tårn; en slange ved navn Hades som drikker fra havet; og andre slike merkverdigheter, helt til han han stoppes ved en stengt port i den femte himmel og som kun erkeengelen Mikael kan åpne.

## Referanser


## Eksterne lenker
* 3 Baruch hos Early Jewish Writings.com
* Bibliography and Slavonic Manuscripts of 3 Baruch
* Text of 3 Baruch
Pål Sommer-Erichson

**Pål Erik Sommer-Erichson** (født 1964 i Oslo) er en norsk filmprodusent og regissør.

Sommer-Erichson er utdannet filmregissør fra School of Visual Arts, SVA, New York og flerkameraprodusent utdannet i NRK. Han har regissert en rekke enkeltdokumentarer, TV-serier, musikkvideoer og reklamefilmer, både for det nasjonale og det internasjonale TV-markedet. Flere produksjoner har mottatt Gullruten

Sommer-Erichson var i flere år nestleder i Produsentforeningen og er i dag produsent i Strix Televisjon. Sommer-Erichson sitter i styret i Gullruten .

## Referanser
ARES FMG

**ARES FMG** er en sammenleggbar maskinpistol designet av Eugene Stoner i ARES Incorporated.

Våpenet er beregnet til personlig forsvar for forretningsmenn som enkelt kunne ha våpenet sammenlagt i en forretningskoffert eller attachémappe. Ideen kom etter mange kidnappinger av VIP og ledere i større selskap i Sør-Amerika på 1980-tallet. 

Våpenet har en unik oppbygning da den sammenlagt er en boks på størrelse med en sigarettkartong, men kan åpnes og gjøres skytbar i løpet av få sekunder. Som standard kommer den med 20-skudds magasin, og kan også leveres med 32-skudds magasin, men kan da ikke foldes sammen. 

Kopier ble i ettertid laget både i USA og i Ukraina.

## Eksterne lenker
* Modern Firearms – Ares FMG / folding submachine gun
Lou Macari

**Luigi «Lou» Macari** (født 7. juni 1949 i Largs i North Ayrshire i Skottland av foreldre med italiensk bakgrunn) er en tidligere skotsk fotballspiller og manager. Som spiller er han mest kjent for sin tid hos Manchester United, hvor han spilte i elleve år etter å ha blitt kjøpt opp fra Celtic i 1973 for 200&nbsp;000 pund. Han scoret i sin debutkamp for Manchester United i januar 1973 i en kamp mot West Ham som endte 2–2.

## Spillerkarrieren
Han var med på å rykke ned til 2. divisjon i 1974, og var sterkt delaktig i det umiddelbare opprykket året etter. I 1976 var han på laget som tapte FA-cupfinalen mot Southampton og året etter var han med til Wembley igjen, denne gangen for å vinne. Det var Macaris skudd som traff Jimmy Greenhoff i magen og gikk i mål under FA-cupfinalen i 1977 mot Liverpool, slik at United vant 2-1.

Macari utgjorde en del av Manchester Uniteds fryktede angrepsrekke på slutten av 1970-tallet sammen med nevnte Greenhoff og vingene Gordon Hill og Steve Coppell. Han spilte totalt 404 kamper og scoret 97 mål for Manchester United. Han spilte 24 landskamper for , blant annet under VM i fotball 1978.

## Managerkarrieren
Etter at han gikk fra Manchester United i 1984 har han vært manager i en rekke klubber med vekslende hell. Først som spillende manager for Swindon fra 1984 til 1986. Hans største bedrifter innen manager-yrket kom da han førte Swindon til to opprykk på rad i 1986 og 1987. Senere skulle han også føre Stoke opp en divisjon i 1993. Han har også vært manager for West Ham, Birmingham, Celtic og Huddersfield.

## Fjernsynskommentator
For tiden bor Macari i Stoke-on-Trent og jobber som kommentator for Manchester Uniteds egen fjernsynskanal, *MUTV*, i tillegg til en jobb som ekspertkommentator for *Sky Sports*. Han er også eier av fish and chips-kiosken *Lou Macari Chip Shop* i Chester Road bare et par hundre meter fra Old Trafford.

## Annet
Sesongen 2009-10 stemte leserne av lokalavisen *Swindon Advertiser* fram sitt favorittlag gjennom tidene og Macari ble stemt fram som tidenes beste manager på Swindon Town.

## Referanser


## Eksterne lenker
* 
* [Lou Macaris statistikk som skotsk landslagsspiller](http://www.londonhearts.com/scotland/players/luigi(lou)macari.html)
*  Profil på Football-Heroes.net
* Profil på united.no
Othoni

**Othoni** (gresk: *Οθωνοί*; italiensk: *Fano*) er den vestligste av de greske øyene i De joniske øyer. Siden reformen i lokalstyre av 2011 er øya en del av kommunen Korfu som den er kommunal enhet av. Tidligere var den en del av prefekturet Kérkyra (Korfu). Befolkningen er på 631 beboere (2001). Den fremste byen er Othoni.

Øya er lokalisert rundt 20 km nordvest for Korfu og bare 78 km fra Kapp Otranto på Den italienske halvøya. Den er 5,3 km lang og 3,6 km bred i østvestlig retning og har et areal på 10,1 km². Fano Merovigli som strekker seg 393 meter over havet er det høyeste punktet.

På 1800-tallet var øya hovedsete for kommunen Diapontiaøyene, som bestod av øyene Othoni, Erikoussa og Mathraki. De fleste innbyggere på øya har sitt opphav i folk fra Paxos som bosatte seg her på 1570-tallet. 

I en grotte nær Aspros Ammos-stranden skal ifølge sagnet Kalypso ha holdt Odyssevs som fange.

De fleste av øyboerne lever av jordbruk (hovedsakelig oliven) samt fiske og turisme svært sparsommelig.  Det går en ferge til Korfu by (transporterer også biler) og til Agios Stefanos, som ligger i nord for Korfu. I tillegg til havnen i Ammos, finnes den tidligere hovedstaden i Khorio og jevnt utover øya er det bosetninger og gårder.

## Referanser


## Eksterne lenker
* 
* Othoni på GTP sine reisesider (på engelsk og gresk)
Torghatten Nord

**Torghatten Nord AS** er et norsk rederi som driver kollektivtrafikk på sjøen i Nordland og Troms, samt ferjesambandet Halhjem–Sandvikvåg i Vestland. Rederiet er et datterselskap av Torghatten AS. Selskapet ledes av administrerende direktør Marius Hansen, og har kontorer i Tromsø og Stokmarknes.

Torghatten Nord er en del av Nordic Ferry Infrastructure Holding AS.

## Historie

Selskapet ble etablert 13. oktober 2008 som et heleid datterselskap til Torghatten ASA, og ble opprettet i forbindelse med kjøpet av ferge- og hurtigbåtdivisjonen i Hurtigruten ASA.  

Torghatten Nord AS inngikk løpet av 2009 flere kontrakter med Troms fylkeskommune og Møre og Romsdal fylkeskommune, og kjøpte i den forbindelse ytterligere to hurtigbåter av Hurtigruten ASA.

Fra 2019 betjener Torghatten Nord ferjesambandet Halhjem–Sandvikvåg.

## Rederiets ferger

Alle fergene som eies, eller har vært eid, av Torghatten Nord siden starten i 2009 (oppdatert 29. mai 2021):

## Rederiets hurtigbåter
Alle hurtigbåtene som eies, eller har vært eid, av Torghatten Nord siden starten i 2009 (oppdatert 9. desember 2012):

## Nordic Ferry Infrastructure Holding
Nordic Ferry Infrastructure Holding AS er et selskap som eier og administrerer ferje- og hurtigbåtselskaper i Norden, inkludert Torghatten og Molslinjen. Selskapet opererer over 63 ruter og har mer enn 100 fartøy i drift, med fokus på passasjer- og godstransport. Deres visjon er å drive en bærekraftig flåte som etterlater "ingenting annet enn bølger" og bidra til grønn sjøtransport.

I 2023 satte de i drift MF «Estelle» på rute over Riddarfjärden i Mälaren i Stockholm mellom Norr Mälarstrand og Söder Mälarstrand. Passasjerferjen er batteridrevet, har også solcellepaneler montert på taket og er ubemannet (autonom).

## Referanser


## Eksterne lenker
*
Dumper

**Dumper** er et engelsk låneord for en anleggsmaskin som egner seg for å bære masse og materialer, ofte på anleggs– og bygningsområder i ulendt terreng. Dumpere skiller seg ut fra vanlige lastebiler/tippbiler ved blant annet at de utseendemessig ofte ser ut som en halv traktor med en større tipptilhenger montert gjennom et hydraulisk ledd.

Rent fysisk har dumperen større bakkeklaring samt større og bredere dekk. De er i all hovedsak også hydraulisk rammestyrt (med unntak av større versjoner som brukes i gruvedrift) og har et lasteplan med større kapasitet, dog uten muligheter for sidetipp. En lastebil som har tilsvarende lasteplan uten mulighet for sidetipp kalles ofte lastebildumper med dumperplan. Entreprenørbransjen generelt skiller mellom dumpere og lastebildumpere med dette prinsippet.

Kjøretøyene går som oftest på diesel. Den første rammestyrte dumperen ble lansert av *Lihnells vagnsfabrik* (senere Volvo) i 1966. Denne hadde en modifisert traktor som fremdel og en enakslet tilhenger som bakdel. Den første seksakslede dumperen ble lansert i 1968. Den norske produsenten Moxy produserer flere ulike versjoner av dumpere.

Dumperhenger, blir brukt i kombinasjon med traktor. Man har de siste årene sette en voksende trend av dette blant små- og mellomstore entreprenører samt bønder. Grunnen er en lavere kostnad, og det er i tillegg en mer allsidig løsning i forhold til en dumper.
Caterpillar 797 er verdens største dumper. Dumperen kan frakte 363 tonn masse på lasteplanet. Denne dumperen bruker verdens største dekk med en diameter på 4 meter, holdt på plass av 47 bolter, dumper har 6 hjul. Den seneste versjonen av 797 serien er over 15 meter lang og 7,44 meter høy.

## Galleri

Fil:Scania 111 dump truck.jpg|Scania 111 med dumperkasse i Djupivogur på Island.
Fil:Tehran Snapshot 01287.JPG|Lastebil med dumperkasse i Teheran i Iran.
Fil:Грузовик КрАЗ, Котлас.JPG|KrAZ 256B med dumperkasse.
Fil:Afghan dumper truck.jpg|Kamaz med dumperkasse i Afghanistan.
Fil:Roman2007.jpg|Roman lastebil med dumperkasse.
Fil:Trailer dump truck 001.JPG|Vogntog med dumperkasse.
Fil:Orange Sitom truck side.JPG|Kinesisk lastebil med dumperkasse.
Fil:EatonsDeliveryTruck1910.jpg|Tidlig kanadisk lastebil, fotografert i 1910-årene.
Fil:Truck Sisu Kuorma-auto H4446 C.jpg|Sisu lastebil med dumperkasse.
Fil:Fotothek df roe-neg 0006752 015 LKW im sowjetischen Pavillon der Leipziger Herbs.jpg|En sovjetisk dumper fra 1954.


## Referanser


## Litteratur
* Nilsson, A., *Livabvagnar och Volvodumprar*, Allan Nilsson og Volva Articulated Haulers AB, 2006 ISBN 978-91-633-2765-0
* Orlemann, E.C., *Euclid and Terex earth-moving machines*, MBI Publishing Company, 1997.
* von Rosen, L., *ASJ Landsverk*, Sprinter AB/Maskinskyddarna, 2005.
* Will, O.H., *Pay line: International Harvester's construction equipment division*, Motorbooks, 2006.
Sprint

**Sprint** kan vise til:
* Sprintløp, de korteste løpsdistansene innen friidrett
* Langrennssprint, de korteste distansene innen langrenn
* Hurtigløp på skøyter, distansene 100 meter, 500 meter og 1 000 meter, og sprint firkamp (1. dag: 500m og 1000m, 2. dag: 500m og 1000m)
* Sprint (tegneserie) er det norske navnet på *Spirou*, en fransk-belgisk eventyrtegneserie.
* Sprint (banesykling)
* Sprint (programvareutvikling), en kort tidsperiode hvor man skal forsøkte å levere et produkt, kjent fra scrum og andre smidige utviklingsmetodikker
* Sportsklubben Sprint-Jeløy, en fotballklubb fra Jeløya, Moss i Østfold
Arena Nordvest

**Lerøy Kunstisbane** (tidl. *Nordea Kunstisbane*) er en kunstisbane i Kristiansund. Banen eies av Atlanten Kunstisbane. 

Banen er en utendørs skøytebane i full skala etter internasjonale normer. Banen ble offisielt åpnet den 24. januar 2009, men ble prøveåpnet for brukere allerede 10. desember 2008. Selve snorklippingen ble utført av Hjalmar «Hjallis» Andersen, og i tillegg var Fred Anton Maier og Knut «Kupper'n» Johannesen til stede under åpningen.

Kunstisbanen kostet ca 55 millioner kroner å bygge, og skal i tillegg til billettinntekter selge fjernvarme fra isanlegget for å greie seg økonomisk.

I april 2010 ble kunstisbanen slått konkurs.

26. oktober 2010 vedtok bystyret i Kristiansund å kjøpe den konkursrammede isbanen for 7 millioner kroner. Sesongen 2010/2011 stengte isbanen 3. mars 2011. Et samarbeid mellom ulike aktører sikret ny drift. Sesongen 2011/12 ble preget av problemer med mildvær, ekstremvær og nedbør, noe som resulterte i at isbanen stengte dørene i februar 2012. Sesongen 2012/13 åpnet banen 1. desember 2012, men stengte ultimo februar 2013 på grunn av vanskelige værforhold.

2. oktober 2012 skiftet banen navn til *Lerøy Kunstisbane*.

Våren 2016 ble det vedtatt og bygge Norges fjerde skøytehall i full størrelse på denne kunstisbanen, og banen er da ikke åpen i vintersesongen 2016/17. Åpning av hallen er satt til oktober 2017. 

## Referanser


## Eksterne lenker
*
Fjerde Baruk

**Fjerde Baruk** er et verk som er overlevert på gresk og geez. Boken forteller blant annet om hendelser som Jeremia skal ha opplevd like før ødeleggelsen av Jerusalem.
Gordon Hill

**Gordon Alec Hill** (født 1. april 1954 i Sunbury-on-Thames i Middlesex i England), er en tidligere engelsk fotballspiller. Han begynte sin karriere hos Southall FC i amatørligaen Athenian League. 

Han ble først kjent hos Millwall og fikk kallenavnet *[[Merlin]]* på grunn av sine «magiske» dribleferdigheter. Han spilte 100 kamper og scoret 22 mål for Millwall før han ble kjøpt opp av Manchester United i november 1975 for kun 70 000 pund. Han var med på å vinne FA-cupen i 1977, men etter 134 kamper og 51 mål totalt for United, fulgte han i 1978 etter manager Tommy Docherty til Derby. 

Senere spilte han for Queens Park Rangers, før han reiste til Canada og USA og spilte for en rekke klubber der. I 1985 spilte han i Nederland for FC Twente, og sommeren 1986 spilte han to kamper i Finland for HJK Helsinki før han la opp som aktiv spiller. 

Han bor for tiden i Macclesfield og er utdannet trener. Tidlig på 2000-tallet var han i to korte perioder manager for Chester og *Hyde*.

## I populærkultur
I åttende episode av den norske humorserien Brødrene Dal og spektralsteinene har brødrene havnet i England (skjønt et England der alle snakker norsk), og når de spør en eldre dame hvor de er, får de til svar at området heter *Gordon Hills* og at *Manchester United* er i den og den retningen.

## Referanser


## Eksterne lenker
*
Grenselos

En **grenselos** var en person som hjalp flyktninger fra Norge under andre verdenskrig over grensen fra Norge til Sverige. Det fantes trolig over tusen norske grenseloser aktive under andre verdenskrig. Menn, kvinner og barn opererte som grenseloser og hjalp totalt rundt  flyktninger som en los over grensen til sikkerhet i det nøytrale Sverige.

## Bakgrunn

Allerede samme dag som Norge ble angrepet av Tyskland var det mennesker som flyktet til Sverige og den første tiden var det relativt lett, med lite kontroll. Etter hvert som de tyske okkupantene fikk kontroll over landet våren og sommeren 1940 ble kontrollen ved grensen skjerpet og det ble utstedt egne grensepass for de fastboende.

Med et stadig økende behov for å få folk med ulik bakgrunn over til Sverige så var det behov for lokalkjente ved grensen som kunne føre flyktningene trygt over til svensk side. Etter hvert etablerte den norske motstandsbevegelsen systemer med transportruter av flyktninger hvor den lokalkjente grenselosen var siste ledd i kjeden som brakte de flyktende i sikkerhet.

## Litteratur
Flere bøker har blitt skrevet om Grenselosene. Ett eksempel på det er tegneserieboken Grenselos til John S. Jamtli, som er laget som en hyllest til Astrid Linerud. Dette er den 5 boken i serien sabotør, som tar for seg sabotasje-historier fra krigen. Boken finner sted i Hattfjelldal.

## Referanser


## Se også
* Feldmann-saken, et norsk ektepar som ble myrdet av grenseloser
* Flyktninger fra Norge under andre verdenskrig
* Englandsfarten under andre verdenskrig

## Litteratur
* *Flykten över Kölen 1940-1945*, av Björn Fontander. Stockholm, 1979 ISBN 91-29-53298-1.
* *Svensketrafikken*, av Ragnar Ulstein. Trebindsverk. Oslo, 1974–1977. ISBN 82-521-0413-4; ISBN 82-521-0499-1; ISBN 82-521-0733-8.

## Eksterne lenker
* Om grenseloser fra NorgesLexi
* Grenselos, artikkel i Store norske leksikon
* Grenseloser i Nord-Norge under andre verdenskrig, artikkel i Store norske leksikon
* https://www.empirix.no/grenselos-anmeldelse/ om Sabotør: grenselos
* https://roseslottet.no/astrid-linerud/ Astrid Linerud
Soulja Boy

**DeAndre Cortez Way** (født 28. juli 1990 i Chicago i Illinois, USA), bedre kjent som **Soulja Boy Tell 'Em** er en amerikansk rapper og skuespiller.

I september 2007 var singelen hans Crank That  nummer 1 på  Billboard Hot 100. Singelen var det han som selv lagde og la ut på internet. 17. august var han listet som nummer #18 på Forbes liste over Hip-Hop Cash Kings for 2010 for å ha inntjent nærmere 37 millioner kr.

## Album
* 2007: *[[Unsigned & Still Major: Da Album Before da Album]]*
* 2007: *[[Souljaboytellem.com]]*
* 2008: *[[iSouljaBoyTellem]]*
* 2009: *[[The DeAndre Way]]*
* 2012: *[[Promise (Soulja Boy album)|Promise]]*

## Referanser


## Eksterne lenker
* 
* 
* 
*
Agram 2000

**Agram 2000** er en kroatisk maskinpistol basert på Beretta M12.

Den har et militært-vennlig frontgrep og økt skuddtakt i forhold til M12, samt mulighet for montering av lyddemper. Den har ikke skulderkolbe. Våpenet er i kaliber 9 x 19 mm Luger og ble brukt av den kroatiske hæren. Etter Kroatia-krigen har det vært mange av disse i omløp blant kriminelle i landet, hvor de er ekstremt populære.

## Eksterne lenker
* Agram 2000 personal defence weapon
* Securityarms – Agram 2000
Euskal Bizikleta

**Euskal Bizikleta** er et etapperitt på sykkel som arrangeres i Baskerland i juni.
Det første rittet ble arrangert i 1952, men det var ikke før i 1991 det fikk navnet Euskal Bizikleta. Den første vinneren (1952) var franskmannen Louis Caput. Første vinner av det 'moderne' Euskal Bizikleta (1991) var Gianni Bugno.
 
## Vinnere

## Eksterne lenker
* 
*  Offisiell nettside
Berg (Trondheim)

**Berg** er et boligstrøk i Trondheim, mellom Gløshaugen og Singsaker i vest, Kristiansten festning og Rosenborg i nord, Tyholt i nordøst, Eberg i øst og Moholt og Nardo i sør. Bebyggelsen i området består hovedsakelig av villaer og eneboliger. Ved Berg ligger arbeidskirka Berg kirke fra 1972. Boligstrøket har også en egen skole, Berg skole.

Området har navnet fra Berg prestegård. Selve navnet Berg kommer fra en bergknaus beliggende ovenfor gården. Gården er meget gammel og er nevnt i Sverres saga. Kongens svigersønn Karl Sverkersson ble sammen med sine soldater drept her i 1197. 

Ned mot Lerkendal ligger Berg studentby.

## Veier ved Berg
* Bergsbakken
* Bergtunvegen
* Berg prestegårdsveg
* Nedre Bergsvingen
* Øvre Bergsvingen
* Kong Inges gate
* Harald Gilles veg
* Lars Onsagers veg
* Peder Kroghs veg
* Odd Brochmanns veg
* Olav Trondsons veg
* Leif Tronstads veg
* Astri Aasens veg
* Biskop Skaars gate
* Essendrops gate
* Bugges veg
* Jonsvannsveien
* Strindvegen
* Dybdahls veg

## Se også
* Berg prestegård
* Berg kirke (Trondheim)
* Berg skole (Trondheim)
* Berg studentby

## Referanser


## Litteratur
*

## Eksterne lenker
* Om Berg i WikiStrinda
Tour of Britain

**Tour of Britain** er et etapperitt på sykkel som arrangeres i Storbritannia i september. Den nåværende varianten av rittet har vært arrangert siden 2004, men historien kan spores tilbake til 1945.

I 2014 ble det oppgradert til 2.HC. 

## Sammenlagtvinnere fra 2004

## Referanser


## Eksterne lenker
*
Tour of Missouri

**Tour of Missouri** var et etapperitt på sykkel som ble arrangert over syv dager i september. Rittet ble første gang arrangert i 2007. I 2009 ble det ranket som et 2.HC-ritt. Rittet ble avlyst i 2010.

## Vinnere
### Sammenlagt
* 2009  David Zabriskie, Garmin-Slipstream
* 2008  Christian Vande Velde, Team Garmin-Chipotle
* 2007  George Hincapie, Discovery Channel Pro Cycling Team

### Sprintkonkurransen
* 2009  Thor Hushovd, Cervélo TestTeam
* 2008  Mark Cavendish, Team Columbia
* 2007  Ivan Dominguez, Toyota-United Pro Cycling Team

### Klatrekonkurransen (K.O.M)
* 2009  Moises Aldape Chavez, Team Type 1
* 2008  Dominique Rollin, Toyota-United Pro Cycling Team
* 2007  Jeffry Louder, Health Net Pro Cycling Team

### Ungdomskonkurransen
* 2009  Dario Cataldo, Quick Step
* 2008  Roman Kreuziger, Liquigas
* 2007  Steven Cozza, Team Slipstream-Chipotle

### Lagkonkurransen
* 2009  Team Saxo Bank
* 2008  Team Columbia
* 2007  Team Slipstream-Chipotle

## Eksterne lenker
*
Pudrett

**Pudrett** er menneskelige ekskrementer forvandlet til tørr, luktsvak og transportvennlig handelsgjødsel. Pudrettsystemet er et teknisk og biologisk system for å utnytte doavfall fra en storby til gjødsel for matproduksjon i byens omegn.

Ordet kommer fra fransk, *poudrette* og betyr lite pudder. Begrepet oppsto i Paris på slutten av 1700-tallet, og ideen var gjenvinning, et utslag av nyttefilosofi, utilitarisme. Målet var å omgjøre avfall til ressurser, samme som vår tids renovasjonsselskaper arbeider etter. Myndighetene i Paris ville samtidig gjøre dotømming til et ærbart samfunnsnyttig yrke. Nattmannen, som tidligere hadde denne oppgaven, ble regnet som et uærlig yrke.

Den tidligere skikken på dette området var store binger som ble gravd ned i bakken. De ble sjelden tømt, og først når de var overfulle. Dette systemet ble forbudt, og Kristiania Renholdsverk skaffet 42 spesialkonstruerte jernbanevogner.  tonn gjødsel ble solgt til bøndene i Akershus i 1900.

Også husholdningsavfall var med i denne avfallshandteringen, samt hestemøkk som ble samlet fra gatene.

Pudrettsystemet ble valgt av Kristiania Renholdsverk etter studiereiser til en rekke byer i utlandet. Vannklosettsystemet ble ansett som uegnet for Kristiania på grunn av frost, omfattende forurensning av indre havnebasseng og ødeleggelse av fiskeriene og at nasjonen ikke hadde råd til å miste de ressursene som lå i gjødselen.

Fra 1910 ble vannklosettene sett på som framtidas løsning.

## Litteratur
*Inge Torstenson: Resirkulering og kampen om doene. Et eksempel fra Oslos renovasjonshistorie. Historie. Årgang 4. ISSN 0803401X
144 000

**144 000** er et naturlig tall. Tallet er tillagt betydning i flere religiøse sammenhenger, deriblant kristendommen. I Mayakalenderen er baktun en periode av  dager.
## Referanser
José de Amézola y Aspizúa

**José de Amézola y Aspizúa** (født 1874, død 1922) var en baskisk sportsutøver som deltok i de olympiske leker 1900 i Paris.

Amézola ble olympisk mester i pelota under OL 1900 i Paris. Det var kun to lag, et spansk og et fransk, som deltok i pelota, et baskisk ballspill som spilles med massiv ball med to deltakere på hvert lag. Kampen, som ble spilt 14. juni 1900, ble vunnet av det spanske laget som besto av Amézola og Francisco Villota.     

## OL-medaljer
* 1900  Paris -  **Gull** i pelota  Spania
    

## Referanser

## Eksterne lenker
*
Gaucelm Faidit

**Gaucelm Faidit** (før 1185 – etter 1202) var en fransk trubadur (oksitansk *trobador*).

Faidit reiste rundt i Europa med sin hustru Guillelma Monja og framførte hans dikt og sanger. Noen av diktene førte til at Richard av Poitou tok han under sin beskyttelse. Richard ble senere kong Rikard I av England.  Sørgesangen Faidit laget i anledning kongens død er et eksempel på en sørgesang (*[[planh]]*) over en venns bortgang. Faidit var også en lang tid ved hoffene til *Bonifatius I. av Montferrat* og *Raymond av Azoult*. Fra denne tiden ble Faidit regnet  som en trobador. Omtrent 70 av sangene hans er bevart.

Det er mulig – men omstridt – at Gaucelm Faidit deltok i det tredje korstoget fra 1189 til 1191. Man regner som bevist at han i 1202 fulgte med tjenesteherren Bonifatius for å delta i det fjerde korstoget. Fra 1202 forsvinner Faidit sporløst ut av historien. Spekulative fortolkninger av enkelte sangtekster antyder at han fortsatt var i live rundt 1220.

## Referanser


## Litteratur
* Jean Mouzat: *Les poèmes de Gaucelm Faidit: troubadour du XIIe siècle*. Paris 1989, ISBN 2-05-101037-4
* Friedrich Diez: *Leben und Werke der Troubadours. Ein Beitrag zur nähern Kenntnis des Mittelalters.* Zwickau 1829

## Eksterne lenker
* Gaucelm Faidits dikt (oksitansk)
* Diskografi (engelsk)
Tampong

En **tampong** er en sammentullet, oftest pluggformet ball eller rull av gas, vatt, bomull eller annet absorberende materiale som brukes for å stoppe blødninger og suge opp væske. Tamponger av ulike typer kan brukes i sår og hulrom under kirurgiske operasjoner, under tannlegebehandling eller som en propp i skjeden for å samle opp blod og utflod under en menstruasjon.

## Menstruasjonsbeskyttelse

Istedenfor engangsbind eller tradisjonelle kluter kan de som menstruerer bruke bomullstamponger som føres inn i skjeden når de har menstruasjon. Et annet, nyere alternativ er å bruke en myk menskopp, som menstruasjonsbeskyttelse.

### Historikk
Enkle tamponger av mer eller mindre mykt og absorberende materiale, fantes allerede i det gamle Egypt og antikken. Moderne tamponger med innføringshylse og tråd ble oppfunnet i 1929 og patentert på 1930-tallet av  amerikaneren Dr. Earle Haas.

Det finnes flere tampongprodusenter og internasjonale tampongmerker, for eksempel Tampax og Always. Den vanligste tampongtypen har i Norge vært kjent under produktnavnet o.b., dannet av den tyske forkortelsen for *ohne Binde*, «uten bind». Slike tamponger kom i Tyskland fra 1950. O.b. ble produsert i Norge til omkring 2005. 

### Bruk

Tamponger føres inn i skjeden med en finger, men slik at uttrekkingstråden er tilgjengelig. Tampongen byttes omtrent hver fjerde time. Den trekkes ut med tråden og kastes etter bruk. Under menstruasjonsdagene starter en med tamponger av den minste typen og bytter til større typer når det blir behov for det. Noen tamponger, for eksempel av merket Tampax, har en innføringshylse som gjør det lettere å sette tampongen riktig på plass. Andre typer, for eksempel Ellen tamponger som fås kjøpt på norske apotek,  inneholder melkesyrebakterier som skal holde miljøet i skjeden passe surt.

Feil bruk av tamponger kan i sjeldne tilfeller føre til Toksisk sjokksyndrom (TSS), også kalt «tampongsyke». Dette kan man unngå ved å bruke menskopp.


Fil:Tampon.JPG|Vanlig tampong uten innføringshylse, av merket o.b. (linjalen viser lengde i cm)
Fil:Tampon with applicator.jpg|En tampong med innføringshylse
Fil:Elements of a tampon with applicator.jpg|Delene i en tampong med  innføringshylse: (fra venstre) den største hylsen (innføringshylsen), bomullstampongen med tråd og den trangere hylsen.


## Se også
* Menstruasjonsbind
* Mensbeger
* Menstruasjon

## Eksterne lenker
*
Spania under Sommer-OL 1900

**Spania under Sommer-OL 1900**. Åtte sportsutøvere fra Spania, alle menn, deltok i tre sporter under Sommer-OL 1900 i Paris. Spania kom på fjortendeplass med en gullmedalje. Spanias OL-tropp besto av fem roere, en fekter og to pelotaspillere.

## Medaljer

Det ble ikke delt ut gull, sølv og bronsemedaljer under Sommer-OL 1900 i Paris. Vinneren fikk sølvmedalje og den som kom på andreplass fikk bronse. Det var først under Sommer-OL 1904 det ble utdelt medaljer til de tre beste, men IOC har med tilbakevirkende kraft besluttet at medaljefordelingen også gjelder for de olympiske leker 1896 i Athen og 1900 i Paris 

## Medaljevinnerne
Den tomme mengden

**Den tomme mengden**, også kalt **nullmengden**, er i mengdelære en mengde som ikke inneholder elementer. Et vanlig symbol for denne mengden er Ø.
 
## Introduksjon
Verken i naiv mengdelære eller aksiomatisk mengdelære blir utsagnet «x er et element i mengden M» definert. Utsagnet blir enten tatt som intuitivt eller som en grunnleggende udefinert formel.
Eksistensen av en tom mengde, en mengde uten innhold av elementer, blir håndtert tilsvarende. Noen fremstillinger introduserer eksistensen som et aksiom.

Eksistensialitetsaksiomet for mengder sier at to mengder er like dersom de inneholder de samme elementene – det finnes med andre ord kun én mengde som ikke inneholder elementer. Denne kalles derfor *den tomme mengden*, snarere enn *en tom mengde*.
Også navnet *nullmengden* er i vanlig bruk.
Begrepet «nullmengde» brukes imidlertid også om andre mengder, for eksempel mengden av argument som gjør en funksjon lik null. 

Den tomme mengde skrives {}, 0 eller mest vanlig som Ø  (\emptyset). Det siste symbolet ble innført av Andre Weil i Bourbaki-gruppen, brukt i en artikkel i 1939.  Valg av symbolet var inspirert av bokstaven Ø.

Alle andre mengder enn den tomme mengden er *ikketomme*.

## Egenskaper

For en vilkårlig mengde A gjelder følgende:

Den tomme mengden er en delmengde av A:

:\emptyset \subseteq A .

Unionen mellom A og den tomme mengden er A:

:A \cup \emptyset = A.

Snittet mellom A og den tomme mengden er den tomme mengden:
:A \cap \emptyset = \emptyset.

Den tomme mengden er et element i potensmengden til A:

:\emptyset \in \mathcal{P}(A)  .

For mengdedifferansen gjelder

:
\begin{alignat}{2}
 A - A&= \emptyset \\
 A - \emptyset&= A
\end{alignat}


Det kartesiske produktet av A og den tomme mengden er tomt:
:A \times \emptyset = \emptyset. 

Den tomme mengden har følgende egenskaper:

Dens eneste delmengde er den tomme mengden selv:
:A \subseteq \emptyset \Rightarrow A = \emptyset.
 
Potensmengden til den tomme mengden er en mengde som kun inneholder den tomme mengden:

:\mathcal{P}(\emptyset) = \lbrace \emptyset \rbrace

Den tomme mengden har kardinaltall definert lik  null:

:\text{card}(\emptyset) = 0.

I et topologisk rom er den tomme mengden samtidig både en åpen mengde og en lukket mengde.

## References


## Litteratur

*

*
Caroline Attia

**Caroline Attia** (født 1960) er en tidligere fransk alpinist.

I verdenscupen oppnådde hun sin første pallplassering i 1979 i utforrennet i Pfronten, der hun ble nummer to bak Cindy Nelson. På grunn av flere skader oppnådde hun ikke flere toppresultater før i sesongen 1982/83. 15. desember 1982 vant hun sitt første og eneste verdenscuprenn, utforrennet i San Sicario, foran Claudine Emonet og Heidi Wiesler. I tillegg til denne seieren oppnådde hun to tredjeplasser i utfor i Schruns og Megève. Attia la opp i 1985.

## Referanser


## Eksterne lenker
*
Claudine Emonet

**Claudine Emonet** (født 13. februar 1962 i Sallanches) er en tidligere fransk alpinist.

Hun var en fremgangsrik utøver på det franske laget i 1980-årene. Spesialdisiplinene hennes var utfor og Super-G. Emonet vant aldri noe renn i verdenscupen, hennes beste plassering var en andreplass i desember 1982 i San Sicario (bak Caroline Attia), og en ny andreplass i januar 1985 i Megève (bak Michela Figini). Under VM 1989 i Vail kjørte hun inn til 10.-plass i utfor. Emonet la opp i 1990.

## Referanser


## Eksterne lenker
*
Ole Irgens

**Ole Irgens** er navnet til flere personer:

*Ole Irgens (biskop) (1724–1803) 
*Ole Irgens (politiker) (1829–1906)
Ƥ

**Ƥ** og **ƥ** (*[[P]]* med krok) er en bokstav som brukes i en del afrikanske språk, der den representerer en ustemt bilabial implosiv. Minuskelen ble tidligere brukt i det internasjonale fonetiske alfabetet med samme verdi, men har blitt erstattet med [] (tegnet for dens stemte motpart, med en sirkel under som markerer ustemt uttale). 

## Darstellung auf dem Computer

I Unicode kodes ƥ som U+01A4 (&#X01A4;) og U+01A5 (&#X01A5;).
Pingala

**Pingala** (**पिङ्गल** **') var en   [[India|indisk]] historisk [[matematiker]] og [[forfatter]]. Født ca. 500 f Kr. Kjent for sitt arbeid **Chandas shastra''' ((chandah-śāstra, også Chandas sutra chandah-sūtra)

Pingala presenterte den første kjente beskrivelsen av det binære tallsystemet. Han gjorde også de grunnleggende oppdagelsene til det som senere er blitt kjent som Fibonaccifølgen.

## Chandas shastra
Chandas shastra består av åtte kapitler. Verket ble i moderne tid redigert av Albrecht Friedrich Weber i 1863. 

## Pingalas binære tallsystem
Pingala presenterte den første kjente beskrivelsen av det binære tallsystemet. Pingalas måte å bruke tallet null på kan virke forvirrende om vi kjenner til det binære tallsystemet slik det ser ut idag. I stedet for å bruke sifrene 1 og 0 bruker Pingala stavelser. Fire korte stavelser (binært "0000") i Pingalas system representerer tallet 1 (ikke null).

## Eksterne lenker
Math for Poets and Drummers
Ʋ

**Ʋ** og **ʋ** (*[[V]]* med krok) er en bokstav som brukes bl.a. i språket ewe der den representerer en stemt bilabial frikativ (IPA: ). Minuskelen brukes i det internasjonale fonetiske alfabetet, der den representerer stemt labiodental approksimant.

I Unicode kodes ʋ som U+01B2 (G&#X01B2;) og U+028B (&#X028B;).
Scandinavia 4

***Scandinavia 4*** er et musikkalbum fra Scandinavia, utgitt i 1993. Vokalisten på denne platen er Rune Rudberg; albumet ble arrangert og produsert av Steinar Storm Kristiansen. 

## Sporliste
#«Sommer og sol i dine øyne» (Musikk: Steinar S. Kristiansen Tekst: Rune Rudberg)
#«Min gitar» (Musikk: Steinar S. Kristiansen Tekst: Rune Rudberg-Steinar S. Kristiansen)
#«Vår gamle jukebox» (Musikk: Steinar S. Kristiansen Tekst: Rune Rudberg-Steinar S. Kristiansen)
#«Ved stranden» (Tekst og musikk: Åge Heltzen)
#«Gi meg et svar» (Tekst og musikk: Rune Rudberg)
#«Tre tente lys» (Musikk: Patrik Lindqvist/Keith Almgren Norsk tekst: Marit Vollen)
#«Jolly Bob fra Aberdeen» (Musikk: L. Dahlqvist Norsk tekst: S. Fjeld)
#«Tenn et lys» (Musikk: Steinar S. Kristiansen Tekst: Anne I. Ekstrøm-Steinar S. Kristiansen) 
#«Musikken er mitt liv» (Musikk: Steinar S. Kristiansen Tekst: Britt Viberg)
#«Ung og fri» (Tekst og musikk: Rune Rudberg)
#«Tro hva du vil» (Musikk: Harland Howard-Max D. Barnes Norsk tekst: Rune Rudberg)
#«Hvor er du min engel» (Musikk: Norell-Oson-Bard-J. Thunqvist Norsk tekst: Rune Rudberg)

## Referanser


## Eksterne lenker
*
Dennis C. Blair

**Dennis Cutler Blair** (født 4. februar 1947 i Kittery i Maine i USA) er admiral i United States Navy. Han var USAs nasjonale etterretningsdirektør fra 2009 til 2010.

## Liv og virke
Blair fullførte United States Naval Academy i 1968. Hans førstereis i den amerikanske flåte var på *[[USS Tattnall (DDG-19)]]*. Deretter studerte han russisk ved University of Oxford.

1984 overtok han tor to år kommandoen over *[[USS Cochrane (DDG-21)]]*, i 1989 ble han kommandant for Naval Station Pearl Harbor. I 1993 ble han for to år kommandant for kampgruppen rundt hangarskipet *[[USS Kitty Hawk (CV-63)]]*. I 1999 ble han øverstkommanderende for United States Pacific Command. I hans periode kom urolighetene på Øst-Timor i 1999, og Blair ble da beskyldt for å samarbeide for tett med Indonesia. I 2002 forlot han marinen.

Deretter ble han leder for en militærstrategisk tankesmie og styremedlem for en forsvarskontraktør. Han forlot disse stillinene i 2006 etter at det oppstod en situasjon der et inntrykk av misbruk av innflytelse kiunne oppstå.  Senere underviste Blair ved The National Bureau of Asian Research, ved Dickinson College og ved United States Army War College.

## Referanser


## Eksterne lenker
* 
* Pressemilding fra EDO Corporation 2002, med Blairs CV
Donna Bella Donna

***Donna Bella Donna*** er en CD fra Trond Erics, utgitt i 2004. Platen er arrangert og produsert av David Johansen og Lars Espen Skogvold. 

## Sporliste
#«Donna Bella Donna» (Niklas Eriksson/U.Georgsson-Trond Erik Grundt) 
#«Sommeren kom» (Martin Klaman-P.A.Forsen/Dan Attlerud/Herbert Trus/Lars E.Skogvold) 
#«Alle burde ha en venn» (Arnstein Rock Øverland/Aage Winther-Sørensen) 
#«Kjerring i huset» (Thomas G:son/Trond Erik Grundt) 
#«Cheerio min venn» (Cleo Nilsson/Lars Kenneth Skarshaug) 
#«Angeline» (Ulf Georgsson/Mats Larsson/Rolf Løken) 
#«Lisa» (P.A.Forsen/Trond Erik Grundt) 
#«Regn i hælja» (Lars Espen Skogvold) 
#«Nye mål nye tider» (Peter Åhs/Trond Erik Grundt) 
#«Sandy» (Ole Evenrud-Trond Erik Grundt) 
#«Paulina» (Steve Eriksson/Keith Almgren-Trond Erik Grundt) 
#«Prøve mine vinger» (Peter Åhs-Lars Espen Skogvold) 

## Kilder
* 

## Eksterne lenker
*
Griffin B. Bell

**Griffin Boyette Bell** (født 31. oktober 1918 i Americus i Georgia i USA, død 5. januar 2009) var amerikansk jurist og politiker. Han var justisminister under president Jimmy Carter fra 1977 til 1979.

Bell avla sin juristeksamen ved Mercer University. Han arbeidet som advokat ved advokatkontoret King & Spalding. I 1961 utnevnte president John F. Kennedy ham til en føderal appelldomstol.

Han tjenestegjorde som USAs justisminister under president Jimmy Carter fra 1977 til 1979. Dette var kort etter Watergateaffæren og det ble fremstilt som prinsipielt kontroversielt og tvilsomt at presidenten utnevnte en personlig venn fra sine egne hjemtrakter til justisminister. Men da han trakk seg tilbake etter to år ble han generelt rost for sin innsats, både av politikere fra begge store partier, og i massemediene. I hans embedsperiode ble Foreign Intelligence Surveillance Act av 1978 vedtatt, mye på grunn av hans pådriverarbeid. Dessuten var han presidentens rådgiver ved utnevnelsen av en rekke føderale dommere, og det tillegges ham at en rekke kvinner og medlemmer av minoritetsgrupper kom sterkere inn i denne delen av amerikansk rettspleie. Han var usedvanlig åpen med sine gjøremål, og offentliggjorde én dag i etterkant hvilke kontakter utenfor departementet han hadde hatt &ndash; telefonsamtaler, møter, besøk i Det hvite hus og så videre. Denne svært detaljerte åpenheten ble ikke trendsettende.

Etter at han fratrådte som justisminister i august 1979 utnevnte president Carter ham til spesialutsending til Helsinkikonferansen.

Han ble senere med i en rekke regjeringsutvalg, særlig under presidentene George H.W. Bush og George W. Bush.

I 2004 støttet Bell president George W. Bushs gjenvalgskampanje.

## Referanser
  

## Eksterne lenker
*
Sawasdee

:*For den [[thailand]]ske hilsenen som gjerne kalles «sawasdee-hilsen», se* wai.

***Sawasdee*** (thai สวัสดี [sà wàt di:]; romanisert på mange andre måter, bl.a. sawatdee, sawasdi, swasdi, sawatdi) er et hilsningsord som brukes på thai, og har omtrent samme betydning som norske hilsener som «god morgen», «god formiddag», «god ettermiddag» og «god kveld». Ordet stammer fra sanskrit-ordet svas, som betyr «det er godt», som også går igjen i ordet svastika – «lykkebringer». 

Hilsenen stammer fra 1930-tallet, og Phibun Songkrams nasjonalisme, da man ønsket en hilsen som var «mer thai» enn de hilsenene man brukte på den tiden, som alle var oversatte utgaver av engelske hilsener: อรุณสวัสดิ์  [arun sawàt] «good morning», ทิวาสวัสดิ์ [thíwa: sawàt] «good afternoon», สายัณห์สวัสดิ์ [sǎ:jan sawàt] «good evening», og ราตรีสวัสดิ์ [ra:tri: sawàt] «good night». อรุณสวัสดิ์ og ราตรีสวัสดิ์ brukes delvis fremdeles som oversettelser for «good morning» og «good night». Ordet สวัสดิ์ [sawàt] inngår også i disse uttrykkene, men *sawasdee* virker mer «thai-aktig», p.g.a. den siste stavelsen: สวัสดิ – ดิ [di:] «godt». Dette leder til noen ordspill som สวัสไม่ดี [sàwàt mâi di:], der *mai di* betyr «ikke god». 

Ordet ฮัลโหล [hǎnlǒ:] («hallo»), brukes på thai nesten utelukkende når man tar telefonen, og det har vært reaksjoner på dette. I 2008 startet Thailands departement for informasjon og samfunnskontakt en kampanje der de ønsket å øke thaienes bruk av ordet *sawasdee* til fordel for *hanlo*.

## Referanser
Mikhail Kozlovskij

**Mikhail Ivanovitsj Kozlovskij**, russisk **Михаил Иванович Козловский**, (født  i St. Petersburg i Russland, død  samme sted) var en russisk nyklassisistisk billedhogger som var aktiv i opplysningstiden.

## Liv og virke
### Bakgrunn
Mikhail Kozlovskij var sønn av en trompetist i den russiske galeasflåte. Han begynte sin utdannelse i 1764 hos Anton Losenko ved *Det keiserlige kunstakademi* i St. Petersburg. En annen lærer der som var viktig for ham, var franskmannen Nicolas-François Gillet.

### Kunstner
Han dro til Roma i 1774 og deretter til Paris i 1779. Hans tidlige arbeider var tydelig preget av barokkens stilspråk, men Kozlovskij tilpasset etterhvert sin stil til en nyklassisistisk monumentalitet.

I 1788 vendte han tilbake til Paris som veileder for russiske studenter i utlandet. Han ble utnevnt til professor ved Kunstakademiet i 1794 og instruerte unge billedhoggere i St. Petersburg til sin død.

Blant hans mest kjente arbeider er den forgylte bronsestatuen av *Samson som river opp løvens gap* (1800–02), et sentralt element i *Den store kaskade* i Peterhof, som symboliserer Russlands seier over Sverige i den store nordiske krig. Etter at den ble plyndret av de invaderende tyskerne under andre verdenskrig ble en eksakt kopi av statuen installert i 1947. Et annet mesterverk er den uttrykksfulle bronseskulpturen av general Aleksandr Suvorov i skikkelse av den ungdommelige Mars. Det ble avduket på Marsplassen (Marsovo pole) i St. Petersburg ett år før hans død.

## Referanser


## Litteratur
* 

## Eksterne lenker
*
Chinon

**Chinon** er en kommune i departementet Indre-et-Loire i regionen Centre-Val de Loire vest i Frankrike, ved elven Vienne. I de senere år er byens viner blitt å regne som noen av de beste i Frankrike.

I 1429 møtte Jeanne d’Arc Karl VII av Frankrike i *Château de Chinon*, den borgen i Chinon som nå er delvis renovert og blitt en vesentlig turistattraksjon.

Chinon er fødeby for François Rabelais (1493&ndash;1553).
Fil:Chinon - Vue sur les remparts.jpg|Utsikt over festningsmurene
Fil:Château de Chinon - Logis royaux.jpg|Kongelige boligkvarter i slottet
Fil:Chinon - Hôtel particulier.jpg


## Befolkningsutvikling
***Antall innbyggere i kommunen Chinon***

## Referanser


## Eksterne lenker
* 
* Kommunedata INSEE
John Zhu Fengqing

**John Zhu Fengqing** (1932–1997) var en katolsk biskop av Hangzhou i Zhejiang.

## Biografi
### Prest
Zhu Fengqing ble presteviet i 1945 etter studier ved presteseminaret i Ningbo. 
### Biskop av Hangzhou
Han ble valgt etter den kinesiske patriotiske katolske forenings prosedyrer til biskop av Hangzhou den 24. august 1988, og ble bispeviet den 27. november samme år av den «patriotiske» biskop Aloysius Jin Luxian. Medkonsekrerende av biskop Matthias Ma Longlin av Suzhou; og biskop Matthew Yu Chengcai av Haimen, 

Han var også direktør for provinsen Jiangsus kommisjon for kirkelige anliggender og komitemedlem i Folkets politiske konsultative konferanse i Hangzhou.

Han døde den 12. desember 1997 i Nanjing, noen tid etter en alvorlig operasjon. 

Biskop Zhu var den syvende regjeringsapproberte katolske biskop som døde i 1997. Før ham døde biskopene Louis Liu Huanbo av Heilongjiang (19. januar), Wang Xueming av  Hohhot (10. februar), Chen Mushun av Zhaotong (9. april), Joseph Zong Huaide av Jinan og Zhoucun (27. juni), Li Shuren av Yueyang (7. oktober) og Cai Tiyuan av Shantou (24. november).

## Episkopalgeneaologi

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Kardinal Ignatius Pi Shushi (1897-1978) *1949
* Biskop Joseph Zong Huaide (1917-1997) *1958
* Biskop Aloysius Jin Luxian, S.J. (1916-2013) *1985
* Biskop *John Zhu Fengqing*
## Referanser